సఖియా

సఖియా 2004, డిసెంబరు 2న విడుదలైన తెలుగు చలన చిత్రం. జయంత్ సి పరాన్జీ దర్శకత్వం వహించిన ఈ చిత్రంలో తరుణ్, నౌహీద్, లక్ష్మి, రంగనాథ్, ఆలీ, ఎమ్.ఎస్.నారాయణ, రాజా రవీంద్ర దువ్వాసి మోహన్ ముఖ్యపాత్రలలో నటించగా, మణిశర్మ సంగీతం అందించారు.

కథ 
హరి అనే కుర్రాడు (తరుణ్‌) దుర్గాదేవి (లక్ష్మి)ని రైలులో దుండగుల నుంచి రక్షించే ప్రయత్నంలో అతని యాక్షన్‌ చూసి ముచ్చట పడి, అతనికి ఒక ఆసైన్‌మెంట్‌ అప్పగిస్తుంది. స్విట్జర్లాండ్‌లో ఉన్న తన కూతురు చందనను (నౌహిద్‌) తెసుకొచ్చి ఆమెకు అప్పగించడం ఆ అసైన్‌మెంట్‌. కుటుంబపరంగా డబ్బు అవసరమైన హరి ఆ పని ఒప్పుకుని రంగంలోకి దిగుతాడు. స్విట్జర్లాండ్‌ వెళ్లి రకరకాల నాటకాలాడి ఆ అమ్మాయిని ప్రేమలో పడేసి ఇండియాకు తీసుకొస్తాడు. అంత కష్టపడి తీసుకువచ్చిన తర్వాత ఆ అమ్మాయి ఎవరో తెలిసుకుని హీరో ఆశ్చర్యపోతాడు. ఆమె దుర్గాదేవి కూతురు కాదు, ఆమె శత్రువు సిద్ధప్పనాయుడి కూతురు. దుర్గాదేవి తన కొడుక్కి ఆ అమ్మాయితో పెళ్ళి జరిపించడానికి ఆ పథకం వేసిందని గ్రహించడంతో ఇంటర్వెల్‌ పడుతుంది. చందనను దుర్గాదేవి బారి నుంచి రక్షించి తన ప్రేమను నిరూపించుకునే ప్రయత్నయే మిగిలిన కథ.

నటవర్గం 

 తరుణ్
 నౌహీద్
 లక్ష్మీ
 రంగనాథ్
 శివపార్వతి
 ఆలీ
 ఎమ్.ఎస్.నారాయణ
 శ్రీనివాసరెడ్డి
 చిత్రం శ్రీను
 దువ్వాసి మోహన్
 శిరీష
 రాజా రవీంద్ర 
 వర్ష
పాటల జాబితా.

1: నన్నోచ్చి తాకింది, రచన: సాహితీ, గానం. కార్తీక్, గోపికా పూర్ణిమ

2: ఓ చంద్రమా , రచన: సాహితి , గానం.మల్లికార్జున్, కె.ఎస్.చిత్ర

3: రాను కదా, రచన: వేటూరి సుందర రామమూర్తి, గానం.ఎస్.పి బాలసుబ్రహ్మణ్యం , కల్పన

మూలాలు

ఇతర లంకెలు 

2004 తెలుగు సినిమాలు
మణిశర్మ సంగీతం అందించిన సినిమాలు
తరుణ్ నటించిన సినిమాలు